Legal Document

Category: 11

Text:
36. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2246 της 16 Σεπτ./23 Νοεμ. 1993 (ΦΕΚ Α΄  198) (Άρθρ. 1 του Νόμ. 1266/82) Εποπτεία και έλεγχος των μεγάλων χρηματοδοτικών ανοιγμάτων των πιστωτικών ιδρυμάτων. Αφού έλαβε υπόψη: α)Το άρθρο 1 του 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Το Ν. 2076/92 «Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις» και ειδικότερα το άρθρο 18 παράγρ. 1α. γ)Τις διατάξεις της Οδηγίας 92/121.ΕΟΚ/21.12. 92/ΕΕ αριθ. L29/1/5.2.93 που αφορά στην εποπτεία και τον έλεγχο των μεγάλων χρηματοδοτικών ανοιγμάτων των πιστωτικών ιδρυμάτων. δ)Την ανάγκη νέας ρυθμίσεως των θεμάτων που καλύπτονται από το άρθρο 16 (παρ. 2, 3 και 5) του Ν. 5076/31 κατά τρόπον συνάδοντα προς το περιεχόμενο της ως άνω Οδηγίας 92/121. ε)Το άρθρο 1 (παρ. 1 και 3) του Ν. 1338/17.3.83 περί εφαρμογής του κοινοτικού δικαίου όπως έχει τροποποιηθεί με το άρθρο 6 του Ν. 1440/84 (ΦΕΚ Α΄ 70/21.5.84) και το άρθρο 65 του Ν. 1892/90 (ΦΕΚ Α΄ 101/31.7.90), και το άρθρο δεύτερο, παράγρ. 2, του Ν. 2077/92 (ΦΕΚ Α΄ 136/7.8.92) περί κύρωσης της συνθήκης για την Ευρωπαϊκή Ένωση, αποφάσισε τα ακόλουθα: Η Εποπτεία και ο έλεγχος της συγκέντρωσης κινδύνων των πιστωτικών ιδρυμάτων πραγματοποιείται σύμφωνα με τις ακόλουθές διατάξεις: ΚΕΦΑΛΑΙΟ Α΄ ΠΕΔΙΟ ΕΦΑΡΜΟΓΗΣ Η παρούσα Πράξη εφαρμόζεται σε όλα τα πιστωτικά ιδρύματα που έχουν την έδρα τους στην Ελλάδα με εξαίρεση: α)την Τράπεζα της Ελλάδος, β)το Ταχυδρομικό Ταμιευτήριο, γ)το Ταμείο Παρακαταθηκών και Δανείων, δ)την Ελληνική Τράπεζα Βιομηχανικής Αναπτύξεως. (Αντί για τη σελ. 124,101(α) Σελ. 124,101(β) Τεύχος 1415 Σελ. 61 ΚΕΦΑΛΑΙΟ Β΄ ΟΡΙΣΜΟΙ α.1.Για τους σκοπούς της παρούσας Πράξης Διοικητή νοούνται ως: 1.Πιστωτικό ίδρυμα: Η επιχείρηση κατά την έννοια της του άρθρου 2 παρ. 1 του Ν. 2076/92. 2.«Μητρική επιχείρηση»: Η μητρική επιχείρηση κατά την έννοια των διατάξεων του άρθρου 42ε παρ. 5 εδ. α του Κ.Ν. 2190/1920, όπως ισχύει, καθώς και κάθε επιχείρηση η οποία, κατά τη γνώμη της Τράπεζας της Ελλάδος, ασκεί πράγματι δεσπόζουσα επιρροή επί άλλης επιχειρήσεως. 3.«Θυγατρική επιχείρηση»: Η θυγατρική επιχείρηση κατά την έννοια των διατάξεων του άρθρου 42ε παρ. 5 εδ. α του Κ.Ν. 2190/1920, όπως ισχύει, καθώς και κάθε επιχείρηση επί της οποίας η μητρική επιχείρηση ασκεί, κατά τη γνώμη της Τράπεζας της Ελλάδος, δεσπόζουσα πράγματι επιρροή. Κάθε θυγατρική επιχείρηση άλλης θυγατρικής θεωρείται επίσης θυγατρική της μητρικής επιχείρησης, που είναι επικεφαλής των επιχειρήσεων αυτών. 4.Χρηματοδοτική εταιρεία: Το χρηματοδοτικό ίδρυμα του οποίου οι θυγατρικές επιχειρήσεις είναι αποκλειστικώς ή κυρίως πιστωτικά ή χρηματοδοτικά ιδρύματα ενώ μία τουλάχιστον από τις θυγατρικές αυτές είναι πιστωτικό ίδρυμα. 5.Χρηματοδοτικό ίδρυμα: Η επιχείρηση κατά την έννοια του άρθρου 2 παράγρ. 6 του Ν. 2076/92. 6.«Επιχείρηση παροχής επικουρικών τραπεζικών υπηρεσιών». Η επιχείρηση της οποίας η κύρια δραστηριότητα συνίσταται στην απόκτηση ή διαχείριση υπηρεσιών πληροφορικής ή σε κάθε άλλη παρεμφερή δραστηριότητα βοηθητικού χαρακτήρα σε σχέση με την κύρια δραστηριότητα ενός ή περισσοτέρων πιστωτικών ιδρυμάτων. 7.Ζώνη «Α» και «Β»: Οι ζώνες που αναφέρονται στο δεύτερο Κεφ. παρ. (1β) και (1γ) της ΠΔ/ΤΕ 2054/92. 8.Ίδια Κεφάλαια: Τα ίδια κεφάλαια κατά την έννοια της ΠΔ/ΤΕ 2053/92. 9.Έλεγχος: Η σχέση που ορίζεται στο άρθρο 2 (παρ. 9 του Ν. 2076/92). 10.Ομάδα συνδεδεμένων πελατών: α)δύο ή περισσότερα φυσικά ή νομικά πρόσωπα τα οποία αντιπροσωπεύουν, πλην αντιθέτου αποδείξεως από τα πιστωτικά ιδρύματα, ενιαίο κίνδυνο καθόσον το ένα ελέγχει άμεσα ή έμμεσα το άλλο ή τα άλλα καθώς και Σελ. 124,102(β) Τεύχος 1415 Σελ. 62 β)δύο ή περισσότερα φυσικά ή νομικά πρόσωπα μεταξύ των οποίων δεν υπάρχει σχέση ελέγχου αλλά τα οποία θεωρούνται ότι αποτελούν ενιαίο κίνδυνο διότι συνδέονται μεταξύ τους κατά τρόπο ώστε να είναι πιθανό ότι   εάν   το ένα απ’ αυτά αντιμετωπίσει χρηματοοικονομικά προβλήματα, το άλλο ή όλα τα άλλα θα αντιμετωπίσουν δυσκολίες εξόφλησης των υποχρέωσεών τους έναντι των πιστωτικών ιδρυμάτων. Περιλαμβάνονται στην κατηγορία αυτή και όλες οι περιπτώσεις επιχειρήσεων που ελέγχονται από το αυτό φυσικό ή νομικό πρόσωπο. Τα χρηματοδοτικά ανοίγματα ενός πιστωτικού ιδρύματος προς δύο ή περισσότερα πρόσωπα που συνδέονται με τις ως άνω σχέσεις αθροίζονται και αποτελούν για τους σκοπούς της παρούσας ΠΕ/ΤΕ ενιαίο χρηματοδοτικό άνοιγμα του πιστωτικού ιδρύματος. 11.Χρηματοδοτικό άνοιγμα: Τα στοιχεία ενεργητικού καθώς και τα εκτός Ισολογισμού στοιχεία που αναφέρονται στο έκτο κεφάλαιο και στα παραρτήματα Ι και ΙΙΙ της ΠΔ/ΤΕ 2054/92. Ειδικότερα καθορίζεται ότι: α)τα ως άνω στοιχεία λαμβάνονται υπόψη κατά 100% χωρίς να υπολογίζονται οι συντελεστές στάθμισης κινδύνου ή οι βαθμοί κινδύνων που αναφέρονται στις διατάξεις της ΠΔ/ΤΕ 2054/92. 12.Θ.β.36 ΄Ελεγχος της πίστεως β)τα εκτός ισολογισμού στοιχεία που αφορούν επιτόκια και τιμές συναλλάγματος (παραρτ. ΙΙΙ της ΠΔ/ΤΕ 2054/92) υπολογίζονται σύμφωνα με τις μεθόδους του παραρτήματος ΙΙ της εν λόγω ΠΔ/ΤΕ χωρίς την εφαρμογή των συντελεστών στάθμισης αντισυμβαλλομένου που προβλέπονται στο εν λόγω παράρτημα (βήμα γ και β που αναφέρονται αντίστοιχα στην πρώτη και δεύτερη μέθοδο του παραρτήματος ΙΙ), γ)στα χρηματοδοτικά ανοίγματα δε συνυπολογίζονται: (i)τα ανοίγματα που προκύπτουν κατά το συνήθη διακανονισμό πράξεων συναλλάγματος και για χρονικό διάστημα μέχρι και 48 ωρών μετά το συμφωνημένο χρόνο πληρωμής. (ii) τα χρηματοδοτικά ανοίγματα που προκύπτουν κατά το διακανονισμό αγοραπωλησίας τίτλων και για το χρονικό διάστημα μέχρι και 5 εργάσιμες ημέρες μετά την ημερομηνία, που πραγματοποιήθηκε το πρώτο, χρονικά, σκέλος της συναλλαγής. δ)για τον υπολογισμό των χρηματοδοτικών ανοιγμάτων (i)οι απαιτήσεις σε συνάλλαγμα μετατρέπονται σε δραχμές με την τρέχουσα μέση τιμή fixing (ii)συνυπολογίζονται οι τόκοι των δανείων που λογίζονται και δεν εισπράττονται. ΚΕΦΑΛΑΙΟ Γ΄ ΓΝΩΣΤΟΠΟΙΗΣΗ ΤΩΝ ΜΕΓΑΛΩΝ ΧΡΗΜΑΤΟΔΟΤΙΚΩΝ ΑΝΟΙΓΜΑΤΩΝ 1.α.Το χρηματοδοτικό άνοιγμα ενός πιστωτικού ιδρύματος προς ένα πελάτη η ομάδα συνδεδεμένων πελατών θεωρείται Μεγάλο Χρηματοδοτικό Άνοιγμα όταν το ύψος του είναι ίσο ή μεγαλύτερο του 10% των ιδίων κεφαλαίων του πιστωτικού ιδρύματος. β.Για τον υπολογισμό των ανωτάτου ορίου της παρ. 3 του Κεφ. Δ, από την ισχύ της παρούσας μέχρι της 31.12.1998, το ως άνω ποσοστό καθορίζεται σε 15%. 2.α.Τα πιστωτικά ιδρύματα, εντός εικοσαημέρου από τη λήξη κάθε ημερολογιακού εξαμήνου, γνωστοποιούν στην Τράπεζα της Ελλάδος (Διεύθυνση Γενικής Επιθεώρησης Τραπεζών) τα χρηματοδοτικά ανοίγματα που υπερβαίνουν το όριο της παρ. 1α στο τέλος του εξαμήνου αυτού. Για την εφαρμογή της υποχρέωσης της παραγράφου αυτής γνωστοποιείται τόσο η ακαθάριστη αξία των ανοιγμάτων που είναι ίσα ή υπερβαίνουν το όριο της παρ. 1α του παρόντος άρθρου όσο και η καθαρή αξία που προκύπτει μετά την εφαρμογή των εξαιρέσεων ή σταθμίσεων που αναφέρονται στο Κεφ. Ε (παρ. Ι και ΙΙ) με ιδιαίτερη αναφορά του εν λόγω απαλλασσομένου ποσού. Επιπρόσθετα γνωστοποιείται άμεσα η τυχόν υπέρβαση των ανοιγμάτων που προκύπτει από την εφαρμογή των διατάξεων της Παρ. IV,1 (εδαφ. α και γ) του Κεφ. Ε και ο τρόπος κάλυψής τους (εδαφ. β της ιδίας παραγράφου). β. Πέραν από την ως άνω υποχρέωση γνωστοποιείται εντός 10ημέρου στην Τράπεζα της Ελλάδος: (i)κάθε νέο μεγάλο χρηματοδοτικό άνοιγμα, καθώς και (ii)κάθε αύξηση υφισταμένου μεγάλου χρηματοδοτικού ανοίγματος κατά ποσό που αντιστοιχεί σε ποσοστό 20% τουλάχιστον του ανοίγματος που είχε γνωστοποιηθεί στην Τράπεζα της Ελλάδος με την τελευταία σχετική γνωστοποίηση. Από την υποχρέωση γνωστοποίησης της παραγράφου αυτής εξαιρούνται ανοίγματα που αναφέρονται στην παρ. 1 (1-13) του Κεφαλαίου Ε. γ.Τα πιστωτικά ιδρύματα φυλάσσουν τουλάχιστον για 2 χρόνια τα σχετικά στοιχεία ή δικαιολογητικά ώστε τα αρμόδια όργανα της Τράπεζας της Ελλάδος να μπορούν να διαπιστώσουν το βάσιμο των ως άνω αναφερομένων εξαιρέσεων. 3.Η σύμφωνα με το άρθρο 18 (παρ. 2) του Ν. 2076/92 υποχρέωση των πιστωτικών ιδρυμάτων για καλή διοικητική και λογιστική οργάνωση και πρόσφορες διαδικασίες εσωτερικού ελέγχου καλύπτει και τις υποχρεώσεις τους που προκύπτουν από την εφαρμογή του παρόντος Κεφαλαίου. (Μετά τη σελ. 124,102(β) Σελ. 124,1021 Τεύχος 1415 Σελ. 63 ΄Ελεγχος της πίστεως 12.Θ.β.36 12.Θ.β.36 ΄Ελεγχος της πίστεως ΚΕΦΑΛΑΙΟ Δ΄ ΑΝΩΤΑΤΑ ΟΡΙΑ ΧΡΗΜΑΤΟΔΟΤΙΚΩΝ  ΑΝΟΙΓΜΑΤΩΝ 1.α.Τα μεγάλα χρηματοδοτικά ανοίγματα των πιστωτικών ιδρυμάτων απαγορεύεται να υπερβαίνουν ποσό που αντιστοιχεί σε ποσοστό 40% των ιδίων κεφαλαίων τους. β.Ειδικά για τα χρηματοδοτικά ανοίγματα των πιστωτικών ιδρυμάτων προς κάθε μία και το σύνολο των παρακάτω επιχειρήσεων δεν επιτρέπεται να υπερβαίνουν συνολικά το ποσό που αντιστοιχεί σε ποσοστό 30% των ιδίων κεφαλαίων κάθε πιστωτικού ιδρύματος. (i)τη μητρική τους επιχείρηση. (ii)τη θυγατρική ή θυγατρικές τους επιχειρήσεις και  (iii)τη θυγατρική ή τις θυγατρικές επιχειρήσεις της μητρικής τους επιχείρησης και (iv)τις επιχειρήσεις που ελέγχονται από φυσικά ή νομικά πρόσωπα τα οποία κατέχουν ειδική συμμετοχή κατά την έννοια του άρθρου 2 παρ. 10 του Ν. 2076/92 στο πιστωτικό ίδρυμα ή συμπεριλαμβάνονται στους 5 μεγαλυτέρους μετόχους τους. Εφόσον μεταξύ των προσώπων αυτών συμπεριλαμβάνονται νομικά πρόσωπα, περιλαμβάνονται και οι επιχειρήσεις που ελέγχονται από τα φυσικά πρόσωπα που ελέγχουν τα εν λόγω νομικά πρόσωπα. Η Τράπεζα της Ελλάδος μπορεί να εξαιρέσει τα πιστωτικά ιδρύματα από την υποχρέωση τήρησης του ορίου που προβλέπεται σ’ αυτή την παράγραφο καθορίζοντας ειδική διαδικασία και μέτρα ελέγχου της συγκέντρωσης κινδύνων που προκύπτουν, ενημερώνοντας την Επιτροπή των Ε.Κ. και την Τραπεζική Συμβουλευτική Επιτροπή για το περιεχόμενο των εν λόγω μέτρων και διαδικασιών. 2.Τα όρια που αναφέρονται στην ως άνω παράγραφο 1α και 1β ισχύουν μέχρι την 31.12.1998. Από 1.1.1999 τα ως άνω όρια μειώνονται ωςς εξής: (i)Tο όριο της παραγράφου 1α μειώνεται στο 25% και (ii)το όριο της παραγράφου 1β μειώνεται στο 20% των ιδίων κεφαλαίων του πιστωτικού ιδρύματος. 3.Το άθροισμα των μεγάλων χρηματοδοτικών ανοιγμάτων κάθε πιστωτικού ιδρύματος δεν επιτρέπεται να υπερβαίνει το 800% των ιδίων κεφαλαίων του. 4.Για τον υπολογισμό των μεγάλων χρηματοδοτικών ανοιγμάτων που υπάγονται στα ως άνω όρια λαμβάνονται υπόψη οι εξαιρέσεις του Κεφ. Ε της παρούσας Πράξης. 5.Με την επιφύλαξη των διατάξεων του Κεφ. Ζ (παρ. 3) τα ειδικά όρια που έχουν καθοριστεί με ΠΔ/ΤΕ ως προς τα χρηματοδοτικά ανοίγματα μεμονωμένων πιστωτικών ιδρυμάτων προς επιχειρήσεις του ιδίου ομίλου ή επιχειρήσεις που ελέγχονται από το ίδιο φυσικό πρόσωπο η ομάδα προσώπων που συνδέονται μέχρι β βαθμού συγγένειας καθώς και τα όρια των κατά περίπτωση ειδικών εγκρίσεων που έχουν χορηγηθεί στα πλαίσια του Ν. 5076/31 (άρθρο 16 παρ. 2 και 3), παύουν να ισχύουν και αντικαθίστανται αντιστοίχως με τα όρια των παρ. 1β και 1α του παρόντος Κεφαλαίου. Τα όρια του παρόντος Κεφαλαίου τηρούνται σε κάθε χρονική στιγμή. Σε εξαιρετικές περιπτώσεις η Τράπεζα της Ελλάδος μπορεί κατά την κρίση της να επιτρέψει υπέρβαση των ορίων για περιορισμένο χρονικό διάστημα. Για τροποποιήσεις διατάξεων της παρούσης πράξεως βλ.ΤΕ/ΕΤΠΘ/5-12 Αυγ.1999 (ΦΕΚ Α΄164),κατωτ.αριθ.52. ΚΕΦΑΛΑΙΟ Ε΄ ΕΞΑΙΡΕΣΕΙΣ ΑΠΟ ΤΗΝ ΕΦΑΡΜΟΓΗ ΤΩΝ ΟΡΙΩΝ ΤΟΥ ΚΕΦΑΛΑΙΟΥ Δ΄ΕΙΔΙΚΗ ΣΤΑΘΜΙΣΗ ΑΝΟΙΓΜΑΤΩΝ Ι. Κατά την εφαρμογή του Κεφ. Δ δε συνυπολογίζονται τα ακόλουθα χρηματοδοτικά ανοίγματα: 1.Στοιχεία ενεργητικού που αντιπροσωπεύουν απαιτήσεις έναντι κεντρικών κυβερνήσεων και κεντρικών τραπεζών της ζώνης Α. 2.Στοιχεία ενεργητικού που αντιπροσωπεύουν απαιτήσεις έναντι των Ευρωπαϊκών Κοινοτήτων. 3.Στοιχεία ενεργητικού που αντιπροσωπεύουν απαιτήσεις που καλύπτονται από τη ρητή εγγύηση κεντρικών κυβερνήσεων ή των κεντρικών τραπεζών της ζώνης Α ή των Ευρωπαϊκών Κοινοτήτων. 4.Άλλα ανοίγματα έναντι ή καλυπτόμενα από την εγγύηση κεντρικών κυβερνήσεων ή κεντρικών τραπεζών της ζώνης Α ή των Ευρωπαϊκών Κοινοτήτων. 5.Στοιχεία ενεργητικού που αντιπροσωπεύουν απαιτήσεις και άλλα ανοίγματα έναντι κεντρικών κυβερνήσεων και κεντρικών τραπεζών της ζώνης Β και τα οποία είναι αποτιμημένα και έχουν χρηματοδοτηθεί στο νόμισμα του οφειλέτη. (Αντί για τη σελ. 124,103) Σελ. 124,103(α) Τεύχος 1415 Σελ. 65 ΄Ελεγχος της πίστεως 12.Θ.β.36 6.Στοιχεία ενεργητικού και άλλα ανοίγματα καλυπτόμενα κατά ποσοστό 120% τουλάχιστον από την τρέχουσα αξία τίτλων που έχουν εκδοθεί από κεντρικές κυβερνήσεις ή τις κεντρικές τράπεζες της ζώνης Α, ή από τίτλους που έχουν εκδοθεί από τις Ευρωπαϊκές Κοινότητες ή τις τοπικές αρχές άλλων κρατών - μελών της Κοινότητας εφόσον τα κράτη αυτά εφαρμόζουν επί των εν λόγω τίτλων μηδενικό συντελεστή για τον υπολογισμό του δείκτη φερεγγυότητας που προβλέπεται στη σχετική Κοινοτική Οδηγία. Στην περίπτωση που τα εν λόγω στοιχεία ενεργητικού και λοιπά ανοίγματα δεν καλύπτονται με την ως άνω υπεραξία, μειώνεται αντίστοιχα το εξαιρούμενο ποσό του ανοίγματος έτσι ώστε το υπόλοιπό τους να καλύπτεται κατά τα ως άνω ποσοστά. Το ακάλυπτο ποσό που προκύπτει λαμβάνεται υπόψη κατά 100% κατά τον υπολογισμό των ορίων του Κεφ. Δ. 7.Στοιχεία ενεργητικού και άλλα ανοίγματα εξασφαλισμένα, με δεσμευμένη για το σκοπό αυτό ισόποση κατάθεση μετρητών στο δανειοδοτούν πιστωτικό ίδρυμα που έχει προβεί στην πιστωτική διευκόλυνση ή σε πιστωτικό ίδρυμα που είναι μητρική ή θυγατρική του. 8.Στοιχεία ενεργητικού και άλλα ανοίγματα εξασφαλισμένα κατά ποσοστό 120% τουλάχιστον από την τρέχουσα αξία πιστοποιητικών καταθέσεων που έχουν εκδοθεί από το δανειοδοτούν πιστωτικό ίδρυμα ή από πιστωτικό ίδρυμα που είναι μητρική ή θυγατρική επιχείρηση του πιστωτικού ιδρύματος και είναι κατατεθειμένα για το σκοπό αυτό σ’ ένα από τα ως άνω πιστωτικά ιδρύματα. Στην περίπτωση που τα εν λόγω στοιχεία ενεργητικού και λοιπά ανοίγματα δεν καλύπτονται με την ως άνω υπεραξία, μειώνεται αντίστοιχα το εξαιρούμενο ποσό σύμφωνα με τα αναφερόμενα στην παρ. 6 (β εδαφ.). 9.Κτηματικές ομολογίες εκδιδόμενες σύμφωνα με το Ν. 3221/24 όπως ισχύει. 10.Συμμετοχές σε ασφαλιστικές εταιρίες, μέχρι ποσοστού 20% των ιδίων κεφαλαίων των πιστωτικών ιδρυμάτων που αποκτούν τη συμμετοχή. 11.Ανοίγματα εξασφαλισμένα με ενέχυρο τίτλων εκτός εκείνων που αναφέρονται στην παρ. 6 υπό την προϋπόθεση ότι οι τίτλοι δεν έχουν εκδοθεί από το ίδιο το πιστωτικό ίδρυμα, τη μητρική του ή θυγατρικές επιχειρήσεις του ιδίου ή της μητρικής του επιχείρησης, ούτε από τον εν λόγω πελάτη ή ομάδα συνδεδεμένων με αυτόν πελατών και πληρούν τους ακόλουθους όρους: α)αποτιμώνται σε τρέχουσες τιμές, Σελ. 124,104(α) Τεύχος 1415 Σελ. 66 β)αποτελούν αντικείμενο διαπραγμάτευσης στην κύρια ή παράλληλη αγορά του Χρηματιστηρίου Αξιών Αθηνών είτε σε άλλη αναγνωρισμένη αγορά που λειτουργεί κανονικά, είναι προσιτή στο κοινό και οι διαμορφούμενες τιμές ανακοινώνονται συστηματικά έτσι ώστε να επιτρέπεται κάθε στιγμή στην Τράπεζα της Ελλάδος να εξακριβώνει την αντικειμενική τιμή και την υπεραξία των τίτλων. γ)η αξία των ενεχυραζόμενων τίτλων υπερβαίνει την αξία του ανοίγματος κατά: (i)150% στην περίπτωση των μετοχών ή, (ii)50% στην περίπτωση ομολογιών που εκδίδονται από πιστωτικά ιδρύματα, περιφερειακές ή τοπικές αρχές των κρατών - μελών, εκτός αυτών που αναφέρονται στην παρ. 6 του παρόντος Κεφαλαίου, ή από την Ευρωπαϊκή Τράπεζα Επενδύσεων και από τις πολυμερείς τράπεζες ανάπτυξης κατά την έννοια της παρ. ζ του δευτέρου Κεφαλαίου της ΠΔ/ΤΕ 2054/92, και  (iii) 100% σε κάθε άλλη περίπτωση. δ)οι ενεχυραζόμενοι τίτλοι δεν αποτελούν στοιχεία των ιδίων κεφαλαίων πιστωτικών ιδρυμάτων. Στην περίπτωση που τα χρηματοδοτικά ανοίγματα δεν καλύπτονται με την ως άνω υπεραξία, μειώνεται αντίστοιχα το εξαιρούμενο ποσό κατά τα αναφερόμενα στην παρ. 6 (εδαφ. β). 12.Θ.β.36 ΄Ελεγχος της πίστεως 12.(α)Τα ενυπόθηκα δάνεια κατοικιών, καθώς και (β) Εφόσον μελλοντικά επιτραπεί η διενέργειά τους από πιστωτικά ιδρύματα, οι χρηματοδοτικές μισθώσεις κατοικιών στις οποίες ο εκμισθωτής διατηρεί την πλήρη κυριότητα του ακινήτου καθόλη τη διάρκεια της μίσθωσης. Το ως άνω εξαιρούμενο τμήμα δεν επιτρέπεται να υπερβαίνει το 50% της αξίας των κατοικιών. Η αξία των εντός της Ελλάδος ακινήτων προσδιορίζεται σε ετήσια τουλάχιστον βάση, με βάση τις αντικειμενικές αξίες για δε τα ακίνητα που ευρίσκονται εκτός Ελλάδος με βάση τους αντίστοιχους κανόνες αξιολόγησης που ισχύουν σε κάθε χώρα, οι οποίοι προβλέπονται από νομοθετικές ή διοικητικές - κανονιστικές διατάξεις. Για τα λοιπά ενυπόθηκα δάνεια και χρηματοδοτικές μισθώσεις επί ακινήτων που περιγράφονται στο δέκατο κεφάλαιο παρ. 4 και 5, αντίστοιχα, της Π.Δ/Τ.Ε. 2054/18.3.92 και συνάπτονται μέχρι τις 31.12.2001 εξαιρείται το τμήμα του δανείου και μισθώσεων που αντιστοιχεί σε ποσοστό μέχρι 50% της κατά τα ως άνω αξίας του εν λόγω ακινήτου. 13.Το 50% της αξίας των λογαριασμών τάξεως μέτριου και χαμηλού κινδύνου που αναφέρονται στο Παράρτημα Ι της ΠΔ/ΤΕ 2054/92. ΙΙ.Για τον υπολογισμό των χρηματοδοτικών ανοιγμάτων σταθμίζονται με συντελεστή 20%. 1.Τα στοιχεία ενεργητικού που αντιπροσωπεύουν απαιτήσεις και άλλα ανοίγματα έναντι πιστωτικών ιδρυμάτων ανεξαρτήτως της διάρκειάς τους, εφόσον τα ως άνω στοιχεία δεν αποτελούν ίδια κεφάλαια των πιστωτικών ιδρυμάτων καθώς και τα εμπορικά και άλλα γραμμάτια ληξιπρόθεσμα εντός έτους, κατ’ ανώτατο όριο, που φέρουν οπισθογράφηση από άλλο πιστωτικό ίδρυμα. 2.Τα στοιχεία ενεργητικού που αντιπροσωπεύουν απαιτήσεις ή άλλα ανοίγματα έναντι Ελληνικών Οργανισμών Τοπικής Αυτοδιοίκησης και έναντι περιφερειακών κυβερνήσεων ή τοπικών αρχών των λοιπών κρατών - μελών καθώς και απαιτήσεις ή άλλα ανοίγματα που καλύπτονται με την εγγύηση των εν λόγω αρχών ή νομικών προσώπων. ΙΙΙ.1.Χρηματοδοτικά ανοίγματα προς έναν πελάτη ή ομάδα συνδεδεμένων πελατών που καλύπτονται με τη ρητή και άνευ όρων εγγύηση τρίτων προσώπων ή με ενεχύραση τίτλων που εκδίδονται από τρίτο πρόσωπο σύμφωνα με τα προβλεπόμενα στην παρ. 1(11)του παρόντος Κεφαλαίου, μπορούν να θεωρηθούν κατά την κρίση των πιστωτικών ιδρυμάτων ως ανοίγματα έναντι του εγγυητή ή του εκδότη των τίτλων και όχι έναντι του πραγματικού πρώτου αντισυμβαλλόμενου. 2.Στην περίπτωση αγοράς - εκχώρησης απαιτήσεων (factoring - forfaiting) τα ανοίγματα θεωρούνται ότι υφίστανται έναντι του πωλητή των απαιτήσεων, με εξαίρεση την περίπτωση όπου δεν υπάρχει οιασδήποτε μορφής δικαίωμα αναγωγής κατά του πωλητή - εκχωρητή των απαιτήσεων. Στην τελευταία περίπτωση το άνοιγμα μπορεί να θεωρηθεί, κατά την κρίση των πιστωτικών ιδρυμάτων, ότι υφίστανται έναντι του οφειλέτου της απαίτησης. Στην περίπτωση που τα πιστωτικά ιδρύματα κάνουν χρήση των εναλλακτικών ευχερειών της παρούσας παραγράφου, το γνωστοποιούν στην Τράπεζα της Ελλάδος με αναφορά των λόγων που συνηγορούν στη χρήση τους κατά τη διαδικασία γνωστοποιήσεων που προβλέπεται στο Κεφ. Γ. παρ. 2. IV.1.Επιτρέπεται στα πιστωτικά ιδρύματα που αναλαμβάνουν υπηρεσίες αναδόχου (underwtiting) των κατηγοριών που δεν καλύπτονται από το παράρτημα Ι της ΠΔ/ΤΕ 2054/18.3.92 (ευχέρειες έκδοσης τίτλων-NIFs και ανανεούμενες ασφαλιστικές ευχέρειες –RUFs) να υπερβαίνουν τα όρια του Κεφαλαίου Δ (παρ. 1, 2 και 3), εφόσον πληρούνται οι ακόλουθοι όροι και προϋποθέσεις: α)η υπέρβαση, συνυπολογιζομένων όλων των στοιχείων που περιλαμβάνονται στην έννοια του χρηματοδοτικού ανοίγματος αλλά μετά την αφαίρεση του τμήματος που τυχόν έχουν αναλάβει άλλοι ανάδοχοι της έκδοσης, δεν θα υπερβαίνει το 20% των ιδίων κεφαλαίων του πιστωτικού ιδρύματος και θα προέρχεται αποκλειστικά από την παροχή υπηρεσιών αναδόχου (underwtiting) για το χρονικό διάστημα που προηγείται της τυχόν απόκτησης των τίτλων. β)το υπερβάλλον ποσό θα καλύπτεται με ίδια κεφάλαια του πιστωτικού ιδρύματος τουλάχιστον κατά ποσοστό 8%, πέραν του ποσού που απαιτείται για τους σκοπούς της ΠΔ/ΤΕ 2054/92. γ)το σύνολο των ως άνω υπερβάσεων δεν θα υπερβαίνει το 100% των ιδίων κεφαλαίων του πιστωτικού ιδρύματος. 2.Η ΠΔ/ΤΕ 1720/28.3.90 όπως τροποποιήθηκε μεταγενέστερα, καταργείται. (Μετά τη σελ.124,104(α) Σελ. 124,1041 Τεύχος 1415 Σελ. 67 ΄Ελεγχος της πίστεως 12.Θ.β.36 12.Θ.β.36 ΄Ελεγχος της πίστεως ΚΕΦΑΛΑΙΟ ΣΤ ΕΛΕΓΧΟΣ ΤΩΝ ΜΕΓΑΛΩΝ ΧΡΗΜΑΤΟΔΟΤΙΚΩΝ ΑΝΟΙΓΜΑΤΩΝ ΣΕ ΕΝΟΠΟΙΗΜΕΝΗ ΚΑΙ ΜΗ ΒΑΣΗ 1.α.Η υποχρέωση γνωστοποίησης των χρηματοδοτικών ανοιγμάτων που προβλέπεται στο ΚΕφ. Γ καθώς και η υποχρέωση τήρησης των ορίων του ΚΕφ. Δ εφαρμόζεται: (i)σε μη ενοποιημένη βάση στις περιπτώσεις όπου το πιστωτικό ίδρυμα δεν είναι μητρική ή θυγατρική επιχείρηση κατά την έννοια του Κεφ. Β(παρ. 2 και 3). (ii)σε ενοποιημένη βάση στις λοιπές περιπτώσεις των πιστωτικών ιδρυμάτων που υπόκεινται, σύμφωνα με τις εκάστοτε ισχύουσες διατάξεις, σε εποπτεία επί ενοποιημένης βάσης. β.ανεξάρτητα από την υποχρέωση της παρ. 1α (ii) τα πιστωτικά ιδρύματα που έχουν την έδρα τους στην Ελλάδα και εποπτεύονται σε ενοποιημένη βάση από την Τράπεζα της Ελλάδος καθώς και τα πιστωτικά ιδρύματα των οποίων η μητρική επιχείρηση είναι πιστωτικό ίδρυμα με έδρα σε άλλο κράτος μέλος ή κράτος εκτός Ε.Κ., υπόκεινται στις υποχρεώσεις των Κεφ. Γ και Δ της παρούσας Πράξης και σε ατομική - μη ενοποιημένη βάση ή και κατόπιν ειδικής απόφασης της Τράπεζας της Ελλάδος σε υποενοποιημένη βάση (subconsolidation). Η Τράπεζα της Ελλάδος δύναται να εξαιρεί τα πιστωτικά ιδρύματα που υπόκεινται σε ενοποιημένο έλεγχο των μεγάλων χρηματοδοτικών ανοιγμάτων, ως μητρικές ή θυγατρικές επιχειρήσεις πιστωτικών ιδρυμάτων ή ως θυγατρικές χρηματοδοτικής εταιρείας από την υποχρέωση τήρησης της εν λόγω υποχρέωσης σε ατομική - μη ενοποιημένη βάση. Στην περίπτωση αυτή η Τράπεζα της Ελλάδος λαμβάνει τα κατάλληλα μέτρα για τη διασφάλιση ικανοποιητικής κατανομής των χρηματοδοτικών ανοιγμάτων εντός του ομίλου των επιχειρήσεων που εποπτεύει σε ενοποιημένη βάση. 2.Η Τράπεζα της Ελλάδος δύναται στα πλαίσια διμερών συμφωνιών να εκχωρεί την αρμοδιότητά της για την παρακολούθηση της τήρησης των υποχρεώσεων των πιστωτικών ιδρυμάτων που λειτουργούν στην Ελλάδα και είναι θυγατρικές πιστωτικών ιδρυμάτων που έχουν την έδρα τους σε άλλο κράτος - μέλος της Ευρωπαϊκής Κοινότητας στις αρχές που είναι αρμόδιες για την εποπτεία της μητρικής επιχείρησης των εν λόγω θυγατρικών πιστωτικών ιδρυμάτων. Στην περίπτωση αυτή η Τράπεζα της Ελλάδος ενημερώνει την Επιτροπή των Ευρωπαϊκών Κοινοτήτων και την Τραπεζική Συμβουλευτική Επιτροπή. ΚΕΦΑΛΑΙΟ Ζ ΜΕΤΑΒΑΤΙΚΕΣ ΔΙΑΤΑΞΕΙΣ 1.Τα πιστωτικά ιδρύματα τα οποία κατά την 5 Φεβρουαρίου 1993 έχουν αναλάβει χρηματοδοτικά ανοίγματα που υπερβαίνουν τα όρια που καθορίζονται στις παραγράφους 1α, 1β και 3 του Κεφαλαίου Δ οφείλουν να συμμορφωθούν προς τις διατάξεις αυτές και να μειώνουν συνεχώς και αδιαλείπτως τα μεγάλα χρηματοδοτικά τους ανοίγματα ως εξής: α)Μέχρι την 31.12.1998 στα όρια που καθορίζονται στην παρ. 1 και 3 του Κεφαλαίου Δ. β)Μέχρι την 31.12.2001 στα όρια που καθορίζονται στην παρ. 2 του Κεφαλαίου Δ. 2.Εφόσον κατά την 5 Φεβρουαρίου 1993, τα πιστωτικά ιδρύματα έχουν αναλάβει χρηματοδοτικό άνοιγμα η συμβατική διάρκεια του οποίου εκτείνεται πέραν των ως άνω προθεσμιών, με αποτέλεσμα να προκύπτει υπέρβαση των αντίστοιχων ορίων, πέραν των προθεσμιών που καθορίζονται παραπάνω, τα πιστωτικά ιδρύματα οφείλουν να γνωστοποιήσουν στην Τράπεζα της Ελλάδος τις εν λόγω συμβατικές υποχρεώσεις μέσα σε 30 ημέρες από τη δημοσίευση της παρούσας Πράξης. Η Τράπεζα της Ελλάδος δύναται να εγκρίνει την υπέρβαση των ορίων της παρούσης Πράξης στο βαθμό που η υπέρβαση οφείλεται στην ως άνω συμβατική διάρκεια των χρηματοδοτικών ανοιγμάτων. 3.Η Τράπεζα της Ελλάδος δύναται με ειδικές κατά πιστωτικό ίδρυμα είτε με γενικές αποφάσεις της να: (i)ορίζει συντομώτερο χρονοδιάγραμμα για την μείωση των χρηματοδοτικών ανοιγμάτων στα όρια που αναφέρονται στην ως άνω παρ. 1. (ii)εγκρίνει την παράταση των προθεσμιών που αναφέρονται στην παρ. 1 και να λαμβάνει τα κατά την κρίση της κατάλληλα μέτρα για τα ανοίγματα για τα οποία συντρέχουν οι λόγοι που αναφέρονται στην παρ. 2. (iii)ορίζει κατώτερα όρια από αυτά που καθορίζονται στο Κεφ. Δ και να απαιτεί αντίστοιχη προηγούμενη έγκριση για την πραγματοποίηση μεγάλων χρηματοδοτικών ανοιγμάτων από τα πιστωτικά ιδρύματα μετά από συνεκτίμηση όλων των παραγόντων που προσδιορίζουν τη συνολική χρηματοοικονομική κατάσταση του πιστωτικού ιδρύματος ή των τυχόν επιρροών που ενδέχεται να αποβούν σε βάρος της συνετής και χρηστής διαχείρισής του. (iv)τροποποιεί τον κύκλο των επιχειρήσεων ή προσώπων που εμπίπτουν στις διατάξεις του Κεφ. Δ παρ. 1β((iv). (Αντί για τη σελ. 124,105) Σελ. 124,105(α) Τεύχος 1415 Σελ. 69 ΄Ελεγχος της πίστεως 12.Θ.β.36 (v)δίνει διευκρινίσεις και οδηγίες για την εφαρμογή της παρούσας και ειδικότερα ως προς το περιεχόμενο του ορισμού της περίπτωσης 10 (β) του Κεφ. Β. (vi) επεκτείνει, μερικά ή εξολοκλήρου, το πεδίο εφαρμογής της παρούσας Πράξης και στα πιστωτικά ιδρύματα που αναφέρονται στο Κεφ. Α (β-δ). 4.Η παρούσα Πράξη ισχύει από τη δημοσίευσή της. Από τις διατάξεις της παρούσας Πράξης δεν προκύπτει δαπάνη σε βάρος του Κρατικού Προϋπολογισμού. Για την εφαρμογή της ανωτέρω ΠΔ/ΤΕ στα χρηματοδοτικά ανοίγματα των συνεταιριστικών τραπεζών βλ. απόφ. ΕΤΠΘ/ΤΕ Συν.7/7.8.98 της 9-14 Σεπτ.1998 (ΦΕΚ Α΄210), τόμ.14 σελ.177.